
TARTRATIS  ANTIMONII 

USU  EXTERNO. 


JVEerita  quae  sint  remedii  alicujus  vel  methodi 
morbos  medendi  ex  usu  solum  cogonsci  possunt. 
Pater  meus  in  nostra  arte  peritissimus,  quum 
primum  Medicinae  studium  in  tutela  ejus  aggre- 
derer , animum  meum  ad  remediorum  ex  Anti- 
monio  confectorum,  in  corpore  humano  effectus 
direxit ; et  multae  mihi  videndi  occasiones  Tar- 
tratis  Antimonii  actionem  in  morbis  curandis  ex- 
trinsecus admoti  oblatae  fuerunt ; quamobrem 
huic  argumento  dum  studia  peragerem  nunquam 

animum  appellere  neglexi,  sed  scripta  omnium 
auctorum  qui  de  hac  re  tractaverunt  quantum  po- 
tui consului,  et  omnes  occasiones  facultates  ejus 
extrinsecus  admoti  in  morbis  curandis  experiendi 
amplexus  sum.  Quae  igitur  inter  indagationes 
meas  et  experimenta,  quoad  potui  collegi,  ea  pro 
argumentis  dissertationis,  quam  ab  illis  Medicinae 
lionores  ambientibus,  leges  praeclarae  nostrae  Aca- 
demiae postulant,  selegi. 

Quae  de  viribus  et  facultatibus  Antimonii  ex- 
trinsecus admoti,  in  morbis  curandis,  dicere  habeo, 
ordine  sequente  exponam. 

I.  De  historia  hujus  remedii,  ad  morbos  sanan- 
dos, extrinsecus  illati. 

II.  De  ejus  in  locum  cui  adhibetur  effectibus, 
necnon  de  iis  quos  in  universum  corpus  producit. 

III.  De  modo  quo  agit  Tartarus  Emeticus 
in  morborum  curatione,  necnon  de  formulis  in 
quibus  corporis  superficiei  admotus  est. 

IV.  De  morbis  nonnullis  in  quibus  vires  et 
utilitates  Tartratis  Antimonii  extrinsecus  admoti, 
mihi  usu  compertae  sunt. 

DE  HISTORIA,  &c. 

Remedium  de  quo  mihi  propositum  est  in 
hac  dissertatione  tractare,  primum  ab  Adriano 
Mynsichtiense  inventum  fuit,  et  in  illius  Thesau- 
ro et  Armamentario  Medico-Chemico  * patefac- 
tum est ; sal  quanquam  ab  eo  tempore  stibium 
crudum  a nonnullis  admotum  fuerit  externo  cor- 
pori, tamen  neque  Adrianus  ipse,  neque  alius 
ullus,  quantum  comperire  potui,  aliquid  de  usu 
Tartratis  Antimonii  externo  protulit.  Quantum 
post  multos  libros  scrutatos  intelligere  potui, 
Blizzard  f Tartratis  Antimonii  ad  morbos  sa- 
nandos extrinsecus  admoti  effectus  primus  narra- 
vit. Solutione  usus  est,  quam  fungosis  tantum- 
modo ulceribus  admovit,  ut  eorum  carnes  nimis 
crescentes  reprimeret.  Narrat,  etiam  pulverem 
partes  quibus  admotus  est  exedisse,  et  suggerit, 
praeterea  hujus  remedii  usum  externum,  eosdem 

1 — ■ 

* Vulgatus  A.  D.  1631. 

+ Simmons,  London  Med.  Journal,  vol.  viii. 


4 


DE  TARTRATIS  ANTIMONII 


effectus  producere  posse,  quos  in  ventriculo  as- 
sumptum ostendit.  Quidam  ex  Societatis  Me- 
dicinae Londinensis  sociis,  annum  circiter  mille- 
simum septingentesimum  octagesimum  quintum, 
animos  appulerunt  ad  effectus  Antimonii  Tarta- 
rizati  in  corpore  investigandos,  et  ad  utilitates 
ejus  extrinsecus  adhibiti  in  morbis  tollendis  ex- 
periendas. In  secundo  tomo  hujus  Societatis 
Commentariorum,  Sheitnvin  *,  experimenta  im- 
pertivit, eo  consilio  ut  Antimonium  Tartariza- 
tum  in  corpus  absorberi,  et  ita  viam  invenire  qua 
in  sanguinem  inferri  posset,  demonstraret ; nihil 
tamen  dixit,  de  emptione  pustulosa  quam  efficit 
in  cute  cui  satis  magna  quantitate  admovetur, 
nec  a minimis  Tartratis  Antimonii  portionibus 
quas  adhibuit,  eruptionem  productam  fuisse  exis- 
timandum est.  Effectus  similes  iis  quos  in  ven- 
triculum receptus  producit,  se  observavisse  narrat ; 
sed  de  hac  re  postea,  in  divisione  secunda  hujus 
tentaminis,  disserendum  est.  Hisce  observatio- 
nibus, parvo  tempore  narrationes,  experimentaque 
ab  aliis  sociis  Societatis  Medicinae  Londinensis 
instituta  successerunt ; et  in  tomo  quarto  ejus- 


* P.  386. 

dem  Societatis  Commentariorum,  duas  disserta- 
tiones habemus,  de  effectibus  quos  usus  Tartratis 
extrinsecus  admoti  producit,  ac  in  appendice  tomi 
ejusdem  usus  externus  in  Rheumatismi  curatione 
mullum  laudatur.  In  prima  harum  dissertatio- 
num, Gaitskell  * effectus  quos  Sherwin  nar- 
rat, sibi  ipsi  et  aliis  quoque  ab  usu  externo  Tar- 
tratis Antimonii  accidisse,  (nimirum  eos  quos  in 
ventriculum  receptus  excitat),  se  unquam  vidisse 
negat,  quanquam  etiam  portionibus  multo  majo- 
ribus eum  admovit ; sed  eruptionem  huic  sali 
propriam,  et  ab  eo,  ut  mihi  videtur  primum  obser- 
vatam in  seipso  et  in  amicis  quibus  eum  ad- 
movit, productam  fuisse  dicit,  et  pustulas  in  duo- 
bus exemplis,  dolentes  et  molestas  fuisse  memorat. 
In  eodem  tomo,  observationes  de  usu  Tartari 
Emetici  Doctoris  Bradley  habemus,  qui  vires 
ejus  in  Rheumatismo,  Sciatica,  Torpore,  et  Para- 
lysi partiali  levandis  laudat ; sed  affectionem  ab 
hoc  remedio  extrinsecus  admoto,  ventriculo,  in- 
testinis vel  renibus  illatam  fuisse,  se  nunquam 
vidisse  dicit ; tamen  pustulas  multum  doloris  et 
incommodi  agris,  intulisse  reperit ; hinc  modos 


* Vol.  iv.  Art.  vi. 

quibus  eruptionem  vel  reprimere  vel  lenire  posset 
exquirere  inductus  est,  sed  tentamina  parum  fe- 
liciter evenerunt.  In  quinto  tomo  Commenta- 
riorum supradictae  Societatis,  Hutchison  * sua 
experimenta  de  usu  externo  Tartratis  Antimonii 
edidit ; eos  effectus  ab  usu  ejus  externo,  quos 
Sherwin  invenit,  ut  ante  memorati  fuerant,  se 
observasse  dicit,  et  eum  producere  effectum  som- 
niferum credit,  quem  nemo  ante  eum  observa- 
vit. 

In  numero  sexto  libri  qui  “ London  Medical 
and  Physical  Journal”  appellatur,  in  pagina 
septuagesima  quarta,  Editor  dicit,  experimenta 
ab  Hutchison  de  Tartaro  Emetico  instituta, 
confirmata  fuisse,  a multis  medicis  qui  solutione 
in  quantitate  ab  eo  praecepta  usi  erant,  et  ab- 
sorptionem ejus  producere  soporem  profundum 
invenerant.  In  Britannia,  post  hoc  tempus,  quan- 
quam  medicorum  scripta  quantum  potui  scrutavi, 
tentamina  perpauca  instituta  fuisse  inveni ; ta- 
men a quibusdam  medicis,  quibus  utilitas  ejus  in 
hoc  modo  adhibiti  usu  cognita  fuit,  multum 
commodum  in  morborum  curatione  obtentum  est. 


Vol.  v.  Art.  xviii. 

et  nonnulli  experientiam  suam  vulgaverunt ; sic 
Goodwin* *,  se  duos  casus  Pectoris  Anginas, 
usu  ejus  externo  levasse  narrat ; et  in  tentamine 
de  Pertusse,  Robertson  f ad  hunc  morbum  leni- 
endum, hoc  remedium  inultum  commendat;  etiam 
a Biiodie  | et  Kinglake  §,  usurpatum  fuisse 
ex  scriptis  eorum  constat.  Inter  Tartratis  An- 
timonii  proprietates,  Todd  Thomson,  in  libro 
inscripto  “ The  luondon  Dispensatory,”  effectum 
ejus  epispasticum  enumerat,  quem  effectum  nemo 
ante,  dignum  habuisse  videtur,  qui  in  tali  opere 
notaretur ; sed  observationes  eximiae  et  numerosae, 
de  usu  externo  Tartratis  Antimonii,  ab  insigni 
Jenner  nuper  vulgatae  in  epistola  ad  clarum 
Doctorem  Caholum  Parry,  Bathoniensem, 
scripta,  prae  omnibus  dignae  sunt  commemora- 
tione ; narrat  enim  in  hac  epistola  plurima  ex- 
empla, Insania  triste,  Affectu  Hypochondriaco, 
et  morbis  quibusdam  Pectoris,  laborantium,  qui- 
bus hoc  remedio  solarium  tulerat ; etiam  in  hac 


* f)  t sr\ 

* London  Med.  and  Phys.  Journal,  vol.  vi.  p.  320. 
•f*  London  Med.  Repository,  Jan.  1821. 

{ On  Diseases  of  Joints. 

§ London  Med.  and  Phys.  Journal,  1819- 

epistola  continentur  de  hac  re  communicationes 
quas  ab  aliis  acciperat.  In  ea  quoque  reperiun- 
tur  opiniones  ingeniosissimae,  Doctoris,  de  modo 
quo  Tartras  Antimonii  ad  morbos  levandos  agit ; 
has  autem  conjecturas  postea  exponemus,  et  per- 
pendere conabimur.  Pater  meus,  quippe  quia 
olim  equitum  legioni  chirurgus  fuit,  multis  oc- 
casionibus bonos  effectus  Tartratis  Antimonii 
extrinsecus  admoti,  in  quibusdam  morbis  equinis 
observandi  fructus  est,  sed  praesertim  in  affectio- 
nibus juncturarum.  Itaque  hoc  remedium  in  cu- 
ratione affectionum  similium  quibus  homo  ob- 
noxius est  experiri  inductus  fuit,  priusquam  illud 
ab  aliis  usurpatum  fuisse,  audierat.  Successus 
qui  primis  ejus  tentaminibus  secuti  sunt,  eum  ut 
perseveraret  induxerunt,  et  ex  fonte  quam  prae- 
bet ejus  experientia,  in  hac  dissertatione  compo- 
nenda largiter  hausi. 

In  Germania  multum  usurpatur,  et  a Gallis 
adeo  laudatur,  ut  Unguentum  ex  eo  eonfectum  in 
Medicamentario  Codice  Galliae,  locum  obtinuit ; 
sed  quo  tempore  Tartratem  Antimonii  cuti  ad- 
movere in  Gallia  incoeptum  est,  invenire  non  pos- 
sum ; tamen  ex  libris  de  Materia  Medica  in  ea 
regione  vulgatis,  priusquam  Medicis  Anglicis 

notus  est,  non  usum  fuisse  apparet.  Nysten 
hunc  usum  non  remotius  arcessit,  quam  ab  eo 
tempore,  quo  in  pertussis  curatione  a Doctore 
Autenreith  introductus  est,  et  illi,  honorem 
hoc  remedium  extrinsecus  primum  admovendi, 
attribuere  vult  * ; verum  Doctoris  Autenreith 
de  hoc  remedio  experimenta,  multo  recentiora 
sunt  quam  ea  a Sherwin  et  Blizzard  facta, 
quae  supra  memoravi,  et  quae  Gmelin,  medicus 
Germanus,  citat  tanquam  prima  de  hac  re  insti- 
tuta. Nieman  f in  multis  morbis  admovit  hoc 
remedium,  quod  vesicatoriis  ex  cantharidibus  con- 
fectis, anteponit. 

II.  DE  EFFECTIBUS,  &c. 

In  secunda  parte  hujus  tentaminis,  de  Effecti- 
bus quos  Tartras  Antimonii  in  locum  cui  adhi- 
betur, et  in  corpus  universum  producit,  quaedam 
proferre  proposui.  Primum,  igitur,  de  effectibus 
quos  in  parte  cui  admotum  est  praebet,  ad  hos 
enim  tentamen  meum  praecipue  spectat.  Quan- 


Dict.  des  Sciences  Mcd.  vol.  xi.  p.  53 5. 
■f  Lond.  Mcd.  Repository,  vol.  x.  p.  74. 

quam  primi  auctores  inter  se  de  Tartari  Emeti- 
ci  extrinsecus  admoti,  in  organa  interna  effecti- 
bus, ita  discrepant,  ut  lites  componere  non  possi- 
mus ; omnes  nihilominus  consentiunt  hoc  reme- 
dium in  quacunque  forma  cuti  admoveatur,  sive 
solutione  sive  cum  unguento  commistum,  erup- 
tionem producere  pustularum,  quarum  characte- 
res plerumque  constantes  sunt ; tempus  autem 
quo  pustulae  emittuntur  multum  variat,  pro  quan- 
titate Tartratis  Antimonii  in  solutione,  vel  in 
unguento,  pro  ratione  admotus  ac  pro  parte  cor- 
poris cui  remedium  admovetur.  Mihi  quoque  vi- 
detur quendam  statum,  non  facile  explicandum, 
efficere  ut  corpus  Tartratis  Antimonii  viribus  re- 
sistat ; nam  in  nonnullis  aegris,  quibus  eum  ad- 
movi, licet  solutio  vel  unguentum,  majorem  quam 
solitam  vim  haberet,  pustulae  non  eruperunt.  So- 
lutio Tartari  Emetici,  confecta  secundum  formu- 
lam postea  memorandam,  quam  Pater  meus  opti- 
mam reperit,  madefactis  digitis,  cuti  per  spatium 
horae  quadrantis,  vel  paulo  diutius,  valida  frictione 
admota,  efficit  ut  partes  leniter  tumeant,  rubes- 
cant, et  ciun  sensu  urente  doleant.  Frictione  con- 
tinuata, brevi,  exiguae  elevationes  sub  digito  sen- 
tiuntur, semina  parva  magnitudine  referentes,  et 

qua?  si  caute  inspexeris,  papulae  exiguae  subalbidae 
in  base  subrubro  sitae,  saepe  confusae  et  confluen- 
tes, videbuntur.  iEgcr  nunc  dolorem,  non  gra- 
vem, in  parte  qua  emittitur  eruptio,  conqueritur. 
In  spatio  circiter  sex  vel  octo  horas,  dolor,  tumor 
levis,  et  rubor  partium  minuentur.  Papulae  tan- 
dem humorem,  modo  limpidum,  modo  subflavura, 
in  se  habere  incipiunt.  Hae  pustulae  rapide  in- 
crescunt, magis  confluunt,  et  fiunt  depressae.  In 
singulis  depressis  pustulis,  surgit  in  medio,  altera 
parvula  pustula,  albidi  coloris,  et  annulo  fusco 
circumdata.  Cutis  inter  pustulas  non  confluen- 
tes, jam  ad  colorem  pene  naturalem  redit ; pus- 
tulae nunc  etiam  per  horas  viginti  quatuor  magni- 
tudinem augere  pergunt,  et  tertio  die  ab  admoto 
medicamine,  perfectae  sunt ; deinde  rumpuntur, 
et  humor  ex  illis  effluens,  in  crustas  subflavas  sic- 
catur. Aliquae  tamen  pustulae  distinctae,  ad  ma- 
turationem non  perveniunt,  donec  reliquae  in 
crustas  abierunt.  Exigua  pars  cuticulae  circum 
pustulas  albescit,  et  una  cum  crustis  vel  scabie- 
bus,  in  paucis  diebus,  aliquando  in  tribus  vel 
quatuor  cadit,  et  plerumque  nulla  molestia,  prae- 
ter partium  pruritum,  ab  aegro  sentitur. 

Qu  an  quam  hic  sit  plerumque  cursus  eruptionis, 
res  tamen  non  semper  sese  ita  habet ; variae  enim 
corporis  partes  non  eadem  ratione  Tartratis  An- 
timonii  viribus  resistunt ; sic  eodem  tempore,  cu- 
bitui et  thoraci  eum  admovi,  sed  eruptio  in  tho- 
race multo  citius  apparuit.  Interdum  perpaucae 
tantum  papulae  emittuntur,  quamvis  per  solitum 
tempus,  et  solito  modo,  Tartras  admotus  sit. 
Jenneu  exemplum  narrat,  in  quo  eruptionem 
in  cubitu  ante  diem  decimum  quartum,  efficere 
non  potuit.  Actio  haec  imperfecta  et  tarda,  non 
ex  cuticulae  crassitudine  pendere  apparet ; Jen- 
ner  eam  torpori  cutis  attribuit,  ita  vero  nil  nisi 
factum  enarrat.  Aliquando,  ut  quidam  auctores 
memorant,  exulcerationes  sordidae,  dolentes,  et 
curatu  difficillimae,  antimonii  extrinsecus  admoti, 
effectus  fuerunt;  ex  quo,  usum  ejus  externum 
omnino  prohibent.  At  haec  mala  nunquam  ipse 
vidi,  quanquam  Tartratem  Antimonii  cuti  saepe- 
numero  admovi.  Verum  enimvero  notandum 
est,  illos  omnes  Tartaro  Emetico,  cum  axungia 
porcina  commisto,  usos  fuisse.  Ego  autem  un- 
guenti forma  rarissime  usus  sum  ; licebit  igitur 
mala  ab  aliis  observata,  magna  ex  parte  compo- 
sitioni tribuere ; nam  haec  forma,  ut  postea  vide- 

bimus,  majorem  producit  exasperationem ; et  si 
post  eruptionis  emissionem  admovetur,  mala  su- 
pradicta  efficere  valet,  rodenti  facultate,  quam  ex- 
empla a Blizzard  tradita  Tartratem  habere 
docent.  Eruptio  quam  educit  unguentum,  ex 
Tartratis  Antimouii  drachma,  et  axungiae  por- 
cina} uncia  confectum,  differt  ab  illa  solutione 
excitata.  Si  unguento  utimur,  eruptio  perraro 
ante  diem  secundum  se  ostendit ; sensus  deinde 
dolorem  inter  et  pruritum  in  parte  sentitur,  et 
inde  manus  vix  retineri  potest ; papulae  unguento 
excitatae,  quam  ex  solutione  eductae,  rubriores  sunt 
et  majores ; exasperatio  longe  diuturnior  est  et  do- 
lentior,  et  eruptio  cursum  longiorem  habet ; nun- 
quam tamen,  aut  rarissime,  confluens  fit.  Un- 
guentum, eruptionem  in  breviore  tempore,  quam 
supra  dictum  est,  aliquando  producit,  ut  narrat 
Jenner,  et  ut  egomet  quoque  vidi ; solutio  ta- 
men eam  plerumque  citius  educit.  Nonnunquam 
si  vel  solutio  vel  unguentum  semel  tantum  admo- 
tum fuerit,  pustulae  non  formantur,  sed  papulae  in 
squamis  abeunt,  ut  docent  experimenta  in  me- 
ipso  instituta. 

In  duabus  focminis,  solutio  ex  Tartratis  Anti- 
monii  drachmis  duabus,  et  aquae  uncia,  confecta, 

cutem  vcsicavit : vesicula)  iis  subsimiles  fuerunt, 
quas  excitat  cantharis  vesicatoria.  Una  ex  eis 
cynanche  tonsillare,  exulceratione  gingivarum 
molestissima,  et  multa  perturbatione  organorum 
concoctioni  inservientium,  laboravit.  Solutioni 
quam  huic  foeminge  admovi,  muriatis  hydrargyri 
pauca  grana  addita  fuerunt.  Hora  decima  po- 
meridiana,  compositio,  digitis  ex  ea  madefactis, 
pene  totae  colli  superficiei  per  horae  sextam 
partem  fricando,  admota  est.  Brevi  tempore  par- 
tes magno  dolore  afficiebantur,  ustionem  maxime 
referente,  ex  quo,  licet  ad  eam  leniendam  lava- 
tiones aqua  tepida,  fomenta,  et  alia  usurpata  sint, 
noctem  infaustam  peregit.  Summo  mane  arces- 
situs, cuticulam  multo  interposito  pure,  a subjecta 
cute  separatam,  et  in  vesiculas  elevatam  inveni. 
Cataplasmate  admoto  dolor  decessit,  et  paucis 
diebus  redintegrata  est  cuticula.  Ad  hanc  sana- 
tionem unguentum  ex  cerato  simplice  et  floribus 
zinci  confectum,  haud  parum  contulit.  Dolor 
faucium  statim  lenitus  est,  et  exulceratio  gingi- 
varum, quam  fere  per  tres  menses,  variis  remediis 
frustra  curaveram,  decessit.  Nonnulli  medici 
tartarum  emeticum  cuti  admoverunt,  ut  effectus 
obtinerent,  quos  in  universum  corpus  producit. 

Eum  enim  in  sanguinem  per  cutem  assumptum 
non  aliter  in  ventriculum  receptum  corpus  affice- 
re existimabant ; at  quam  incerti  sunt  ejus  in  cor- 
pus effectus,  cum  extrinsecus  admovetur,  exempla 
multa  in  quibus  eum  admovi,  luculenter  docent ; 
nam  licet  corporis  superficiei  tam  variis  modis  et 
tanta  copia  quanta  medicus  ullus  extrinsecus  ad- 
hibuerim, vidi  perraro  eum  cuti  admotum,  nau- 
seam et  vomitum  excitare,  vel  urinam  vel  alvi 
fluxum  promovere.  Credo  revera  me  nonnun- 
quam  observavisse  nauseam,  vomitum,  sudorem  et 
alvi  fluxum,  usum  ejus  externum  secuta  fuisse ; 
dubitari  tamen  potest,  num  in  istis  exemplis  ea 
signa,  a morbo,  an  a remedio  orta  sint.  V erun- 
tamen  haud  dubitandum  est,  quin  tartarus  eme- 
ticus in  sanguinem  per  cutem  assumi  possit.  Ad 
hanc  opinionem  suadent,  ut  mihi  videtur,  et  se- 
cretio aucta  salivae,  quam  plerumque  promovet, 

praecipue  si  gutturi  externo  admovetur,  et  sudor 
lenis,  quae  ex  usu  externo,  credo  me  nonnunquam 
vidisse,  et  denique  egregium  testimonium,  quam 
praebet  eruptio,  erumpens  in  variis  corporis  par- 
tibus remotis,  a loco  cui  admotum  est  medica- 
mentum; sic  declarant  Autenreith  et  Ro- 
bertson,  se  eruptionem  prope  pubem  excitatam 

vidisse  quanquam  tartarus  emeticus  pectori  admo- 
tus fuisset.  Sherwin  quoque  in  foemina,  cui 
Tartratem  Antimonii  admoverat,  eruptionem 
procul  a loco  perfricto,  erumpentem  observavit. 
In  me  ipso,  cum  pulverem  extrinsecus  admo- 
vissem, ut  effectum  ejus  experirer,  saepe  pus- 
tulae prurientes  emissae  sunt,  persimillimae  illis 
quae  raro  sparsae  sunt,  in  loco  cui  pulvis  admotus 
fuerat.  Tartras  Antimonii  non  modo  eruptionem 
sibi  propriam  excitat,  cum  cuti  directe  admovetur, 
sed  etiam  ubi  in  ventriculum  recipitur,  plurimas 
pustulas  erumpere  vidi,  quas  aliis  causis  attri- 
buere non  potui,  nam  in  nonnullis  febricitanti- 
bus, quibus  remedia  ex  stibio  praeparata,  ut  tar- 
tras, vinum,  et  oxidum  antimonii  cum  phosphate 
calcis,  in  magnis  portionibus  data  fuerunt,  erup- 
tionem pustularum,  illis  persimilium  ex  usu  ex- 
terno Tartratis  Antimonii  provenientibus,  ob- 


servavi. 

III DE  MODO,  QUO  TARTARUS  EMETICUS  IN  MORBORUM 

CURATIONE  AGIT,  NECNON  DE  FORMIS  IN  QUIBUS 
CUTI  ADMOVETUR. 

Cutis  humana,  ob  acutissimam  sentiendi  fa- 
cultatem quam  a nervis  numerosis  acGepit,  nec- 
non,  ob  consensum  quem  cum  multis  internis  or- 
ganis habet,  viam  praebet,  qua  in  his,  mutationes 
varias,  et  magni  momenti,  efficere,  et  ita  diversis 
morbis  opem  ferre,  possimus.  Agendi  ratio  epis- 
pasticorum  in  morborum  curatione,  adhuc  obscu- 
ra est,  et  difficilis  explicatu.  Hanc  autem  ex- 
plicationem in  hoc  tentamine,  suscipere  in  animo 
non  habeo  ; sed  cum  remedium  quod  pro  argu- 
mento hujus  dissertationis  selegi,  inter  hujus  clas- 
sis potentissimum  habendum  sit,  ut  ea  commoda, 
quibus  aliis  praestat,  rectius  perpendamus,  quae- 
dam generalia  et  conspicua  de  epispasticorum 
agendi  ratione  nos  praeponere  oportet.  Remedia 
quae  in  morborum  curatione  valent,  cutem  vesi- 
cando,  per  effectus  quos  in  genere  nervoso  conci- 
tant mihi  videntur  agere,  et  plerumque,  quo  ma- 
jor gradus  sit  doloris  et  exasperationis  quem  ex- 

citant,  eo  magis  opem  ferunt.  Quanquam  hic  re- 
mediorum ordo  actionem  in  genus  nervosum  habet, 
tamen  effectus  eorum  hoc  genere  non  terminantur, 
nam  pergenus  nervosum  sanguifera,  lymphifera- 
que  vasa  efficiunt  et  eorum  actiones  ita  mutat  ut 
tum  morbos  leniendos  haud  parum  concurrant. 
Ad  omnes  morbos,  quibus  multum  excitationis 
adest,  et  concitandos,  et  continuandos,  opus  est, 
ut  mihi  videtur,  incremento  vel  saltem  modifica- 
tione, vis  vel  impulsus  illius,  quem  genus  nervo- 
sum per  totum  corpus  dispertit.  Haec  opinio, 
cum  facultate  sentiendi  in  partibus  affectis  aucta, 
tum,  natura  et  agendi  rationibus  remediorum, 
quae  hujusmodi  morbis  plerumque  prosunt,  de- 
monstrari videtur.  Quum,  ut  experientia  com- 
pertum est,  genus  nervosum  duabus  actionibus 
morbidis,  vis  suae  incrementum,  uno  tempore  sup- 
peditare non  possit ; itaque  cum  vitalia  morbo 
laborant,  epispasticis  admotis,  morbum  excita- 
mus in  cute,  cujus  functiones  perturbatas  longe 
impunius  quam  vitia  organorum  internorum  pa> 
timur,  quippe  cum  haec  organa  majoris  momenti 
muneribus  fungantur.  Mutationes  etiam,  quas 
per  nervosum  genus  remedia  epispastica  in  vasis 
sanguiferis  efficiunt,  ad  morbos  tollendos  non- 

nihil  valent,  et  vi  qua  in  vasa  lymphifera  agunt, 
auxilium  non  parvum  in  nonnullorum  morborum 
curatione  praebent.  Auxilium  quod  fert  reme- 
dium vesicans,  brachio  admotum,  in  inflamma- 
tione thoracis,  vi  solummodo  qua  genus  nervosum 
afficit,  attribui  potest  ; certe  non  pendet  ex  po- 
testate recursum  faciendi,  ut  olim  existimabatur. 
Mutationibus  quas  per  nervosum  genus  in  vasis 
sanguiferis  vesicantia  efficiunt,  tribuemus  singu- 
larem istam  potestatem,  quam  ad  morbos  lenien- 
dos habent,  ubi  partibus  affectis  quam  proxime 
admoveantur.  Pari  ratione  causam  explicare  pos- 
sumus, auxilii,  quod  fert  emissio  eruptionis  spon- 
tanea, in  morbis  organorum  internorum  leniendis, 
vel  etiam,  ut  nonnunquam  accidit,  iis  omnino  tol- 
lendis. 

His  paucis  praefatis  de  epispasticorum  actione, 
nunc  vires  Tartratis  Antimonii  et  Cantharidum 
inter  se  comparabo.  Epispasticum  quo  medici 
frequentissime  utuntur  ex  cantharidibus  confec- 
tum est ; hoc  itaque  selegi,  quod  cum  tartaro  eme- 
tico extrinsecus  admoto,  quoad  effectus  et  agendi 
rationem  compararem.  Cantharides  vel  Meloes 
Vesicatorii  cuti  impositi  inflammationem  excitant, 

et  cuticulam  multo  tenui  interposito  humore,  a 
subjecta  cute  separant,  et  in  vesiculas  elevant. 

Tartarus  emeticus  cuti  admotus  praeter  exas- 
perationem, quam  in  superficie  excitat,  semper 
eam  vasorum  actionem  ad  pus  eliciendum  neces- 
sariam, inducit;  sed,  ut  mihi  videtur,  ad  pus 
formandum,  quam  ad  serum  effundendum,  ma- 
jor vasorum  actio,  gravioresque  mutationes  in 
vi  generis  nervosi  necessariae  sunt.  Cantharides 
in  loco  cui  admoventur  exasperationem  inducunt, 
quae  plerumque  paucis  horis  decedit ; Tartras 
Antimonii  contra,  exasperationem  excitat,  qua 
non  solum  per  longius  tempus  durat,  sed  etiam 
per  dies  aliquot,  gravior  evadit.  Cantharides 
cuticulam  a cute  vera  sejungunt,  sed  plerumque 
profundas  cutis  laminas  non  afficiunt ; verum 
Tartras  Antimonii  in  ductus  in  cutis  superficie 
se  aperientes  frictione  (frictio  enim  multum  ad- 
juvat) impulsus,  irritat,  et  eruptionem,  cutem 
veram  et  subjacentem  membranam  cellulosam 
afficientem,  educit,  cujus  pustulae  totidem  phleg- 
monas  parvas  maxime  referunt.  Cantharides 
modo  solito  admoto,  non  ante  plures  horas  elap- 
sas suos  effectus  ostendunt  ; sed  Tartarus  emeti- 
cus solutus,  et  frictione  admotus,  spatio  tertia? 

partis  hora*  erythismum  vel  exasperationem  exci- 
tat, eruptionem  educit  papularum,  qua  ea  actione, 
qua  pus  educitur,  instituta,  pustula  paucis  horis 
evadunt.  Tartarum  emeticum  multo  magis 
quam  cantharides  vasa  absorbentia  afficere,  non 
solum  probabile  videtur,  ob  majorem  irritationem 
vel  exasperationem  quam  in  loco  cui  adhibitus 
est  producit,  sed  etiam  experientia  res  ita  sese 
habere  demonstrat ; nam  Pater  meus,  cui  hoc  re- 
medium multo  usu  bene  cognitum  est,  in  epistola 
quam  ex  eo  nuper  accepi,  et  in  qua  suam  experi- 
entiam narrat,  inter  commoda  quapropter  Tartras 
Antimonii,  epispasticis  ex  cantharidibus  confec- 
tis praeponendus  est,  hoc  enumerat,  illum  scilicet 
majorem  quam  hoc  absorbentium  vasorum  actio- 
nem, excitare,  “ I consider  it,”  inquit  ille,  “ to 
act  as  a strong  stimulant,  which  excites  the  ab- 
sorbents  to  vigorous  action,  in  a manner  quite 
different  from  a common  blister.”  Jenneii,  in 
literis,  quas  supra  memoravi,  nobis  protulit  quas- 
dam contemplationes  et  quaedam  argumenta,  a 
comparatione  deducta,  ad  modum  spectantia,  quo 
emptiones,  medicamentis  cuti  -admotis  excitatae, 
in  morborum  curatione  valent ; et  quippe  cum 
tanti  viri  opiniones,  maxima  observantia  digna? 

sint,  quam  breviter  et  summatim,  sententiam 
ejus  de  modo  in  quo,  in  morbis  leniendis  tartarus 
emeticus  extrinsecus  adhibitus,  agit,  proferam. 
Illi  quidem  videbatur,  eruptiones,  quosdam  mor- 
bos comitantes,  ex  naturae  nisu,  quo  noxa  a vi- 
talibus, ad  cutem  depellatur  ; cutis  enim,  multo 
minore  incommodo  perturbari  potest  quam  func- 
tiones organorum  ad  vitam  necessariorum,  Erup- 
tiones etiam  ab  arte  excitatas,  simile  ratione  mor- 
bos levare,  et  vim  morbidam  ab  organis  internis 
laborantibus  ad  corporis  superficiem  transferre 
credebat.  Ad  suam  opinionem  confirmandam, 
morbos  citat  eruptionibus  apparentibus  levatos, 
retropulsis  exasperatos,  et  redeuntibus  deceden- 
tes. 

Febres,  quas  eruptiones  comitantur,  illam 
illustrare  dicit.  Ut  convenientiam,  inter  erup- 
tiones arte  excitatas  et  eas  sponte  orientes,  osten- 
dat, variolae  initium,  cursum  et  finem  describit. 
Dicit  eruptionem  a natura  factam  esse,  ut  eas  ac- 
tiones quas  contagium  in  corpore  concitat,  et  quae 
ingruente  morbo  febrem  constituunt,  ad  cutem  di- 
vertat, febremque  tollat.  Quod  si  eruptione  facta, 
febris  etiamnum  adsit,  talem  febrem  non  specifi- 
cam et  a primis  contagii  effectibus  continuatam, 

sed  potius  cutis  irritatione  inductam  esse,  existi- 
mat. Quanquam  proclivis  sim  cum  Jenner 
consentire  in  hoc,  quod  febris  post  factam  erup- 
tionem permanens,  vel  ex  eruptione  originem  ha- 
bet, vel  saltem  quo  frequentior,  profundior  et 
magis  exasperata  cutis  eruptio  sit,  eo  gravior  fe- 
bris evadit;  non  tamen  similitudinem,  quam 
Jenner  eruptiones  spontaneas  inter,  et  arte  pro- 
ductas, imaginatus  est,  probatam  habere  possum. 
Eruptionem  a naturae  conatu  provenire,  quo  ac- 
tio morbida  contagio  speciali  excitata  tollatur, 
nequaquam  possum  componere,  cum  hoc  quod 
multa  experientia  demonstravit,  scilicet,  omnia 
variolae  signa,  multo  leviora  reddi,  iis  remediis 
quae  incipiente  morbo,  ad  eruptionem  minuendam 
praecipue  valent ; sic  lavationibus,  et  etiam  as- 
persionibus, cum  aqua  frigida,  multo  commodo 
usus  sum,  eruptio  moderata  et  febris  lenita  est. 
In  ambustionibus,  observavi  quo  profundius  cutis 
affecta  est,  eo  majus  incommodum  fuisse ; non 
igitur,  tantum  ex  amplitudine  mali,  quantum  ex 
illius  profunditate,  hujusmodi  injuriarum  severi- 
tas pendere  videtur  ; sic  tartarum  emeticum  pari 
ratione  in  morborum  curatione  mihi  cantharidi- 

Ims  proeessc  videtur,  nimirum  quia  profundas 
cutis  laminas  afficit ; nequaquam  existimo  tarta- 
rum  emeticum,  facultate  peculiari  pollere,  sed 
multum  tribuo  celeri  ejus  et  perstanti  actioni, 
itemque  vi  qua  in  genere  nervoso,  in  parte  cui 
admotus  est  agit. 

Nunc  pauca  proferam  de  fonnis  in  quibus  ad- 
motus est  Tartarus  Emeticus,  corporis  superficiei. 
In  pulveris,  magmatis,  solutionis  et  unguente 
forma,  ipse  Tartratem  Antimonii  admovi ; et  bre- 
viter cujusque  commoda,  et  proprietates  exponam. 
Pulvis  fere  nullam  exasperationem  excitat,  et 
perpaucae  pustulae,  in  parte  cui  admotus  est, 
erumpunt ; sed  hac  majus  quam  aliis  formis  erup- 
tionem in  caeteris  corporis  partibus  excitatam,  me 
vidisse  Credi.  In  his  exemplis,  eas  tantummodo 
salis  portiones  quae  in  cutis  humoribus  solutae 
fuissent,  eruptionem  effecisse  arbitror,  nam  nisi 
solutus  sal  in  ductus  cutis  transire  non  potest,  ex 
quo  pulverem  ad  exasperationem,  et  pustulas  ex- 
citandas non  magna  vi  preditum  esse  conjecto. 
In  forma  magmatis  seu  massae  spissae,  nulla  com- 
moda habet,  quae  non  ad  solutionem  quoque  per- 
tinent, et  experimentis  doceor,  parum  iuteresse, 

iram  ex  saliva,  an  ex  aqua  magma  confectum  sit. 
Mihi  multo  usu  persuasum  est,  nullam  formam 
in  qua  Tartras  Antimonii  extrinsecus  admovetur 
commoda  plura  et  prsestantiora  quam  solutionem 
habere,  et  mihi  sane  videtur  necesse  esse,  ut  cu- 
juscunque  formae  portiones  salis  efficientes,  solu- 
tae sint.  Solutio  eruptionem  citius  quam  aliae 
formae  educit.  Nec  tam  sordida  est  quam  un- 
guentum, ueque  exasperationem  tam  molestam 
excitat  quam  quae  unguento  interdum,  vel  etiam 
saepissime,  ut  quidam  auctores  dicunt,  excitatur, 
et  quae  nonnunquam  efficit  ut  usus  unguenti  to- 
lerari non  possit ; nunquam  enim  vidi,  post  solu- 
tionem admotam  foeda  ista  ulcera,  ab  auctoribus 
memorata.  Doceor  a Patre  meo,  grana  pauca 
Muriatis  Hvdrargyri,  solutioni  addita,  multum 
adjuvare,  et  ad  eruptionem  excitandam  plurimum 
conferre : “ I liave,”  inquit  Pater  meus,  “ al- 

ways  found  its  beneficial  effects  much  aided,  both 
in  extent  and  quickness,  by  the  addition  of  a small 
quantity  of  Hydr.  Muriat.  Muriate  adjecto, 
nulla  cutis,  solutioni  potest  resistere,  quod  tamen 
cum  simplici  solutione  nonnunquam  accidit.  Mu- 


* Litera  supra  citata. 

lias  Iiydrargyri  adjuvat  insigni  facultate  cutis 
exasperandi,  qua;  ex  Cirillo  experimentis  bene 
cognita  est,  et  de  quo  Schwilgue'  dixit,  “ Ce 
sel  est  susceptible  d’enflammer  et  d’escarifier 

En  formula,  qua  ego  et  Pater  meus  plerumque 
usi  sumus, 

R.  Tart.  Antimonii,  3j. 

Muriat.  Hydrarg.  gr.  v. 

Aquae  Distillatae,  gj. 

Spirit.  Lavend.  Comp.  3j.  Solve  sales  in 
aqua,  dein  adde  spiritum. 

Haec  compositio  applicanda  est,  partem  frican- 
do digitis  ex  ea  madefactis.  Nunquam  vidi  Mu- 
riatem  Hydrargyri  effectum  ullum,  absorptione, 
corpori  inferre.  Goodwin  parvam  quantitatem 
C amphora;  vel  Linamenti  saponaeei,  cum  compo- 
sitione conjungit.  Cum  solutione  Tinctura  Can- 
tharidum aliquando  usus  sum,  sed  ex  ea  nullum 
commodum  accepi. 

Unguentum  ex  drachma  salis,  et  axungiae 
porcinae  uncia  confectum,  cutem  non  tam  cito 
quam  solutio  afficit,  sed  longiore  tempore  effectus 
ejus  perdurant,  et  pustulae  ab  eo  excitatae  majo- 
res et  exasperatiores  sunt ; itaque  ubi  magni  mo- 


* Mat.  Med.  vol.  ii.  p.  87. 

menti  fuit,  exasperationem  continuare,  hoc  mul- 
to commodo  assecutus  sum,  admovendo  primo 
unguentum  per  horae  quartam  partem,  et  postea 
pari  tempore  solutionem  supra  dictam,  ex  quo 
plerumque  accidit,  ut  eruptio  a solutione  statim 
excitata  fuerit,  et  hac  evanescente,  unguenti  ef- 
fectus sese  ostenderint ; hoc  modo,  eruptionem  et 
exasperationem,  per  novem  vel  decem  dies  perpe- 
tuavi. Jenner  usus  fuit  unguento,  cum  majo- 
re quantitate  Tartratis  Antimonii,  quam  supra 
exhibui ; sequentem  enim  formulam  praescripsit : 
R.  Autim.  Tart.  (subtil.  pulv.)  3ij. 

Ung.  Cetacei,  3jx. 

Sacchari  Alb.  3j. 

Hydr.  Sulph. Rub.gr.  v.  M.  Fiat  unguentum. 
Tanta  quantitas  ad  concitandam  eruptionem 
non  necessaria  est ; nam  ut  mihi  apparet,  sal 
non  nisi  solutus  agit ; itaque  si  utimur  majo- 
re quantitate  Tartratris  Antimonii,  quam  un- 
guento, calore  corporis  et  frictione  liquefacto,  sol- 
vi potest,  nihil  remedii  vires  augemus.  Saccha- 
rum  ad  unguentum  condendum  additur,  et  forsi- 
tan mechanice  agendo  ejus  actionem  adjuvat, 
formula  a Nieman  praescripta  et  ab  eo  multum 
laudata  nunquam  usus  sum,  itaque  nihil  de  capos- 

sum  proferre ; sed  a magna  exasperatione  quam  fer- 
tur producere,  et  a notis  viribus  materiarum  quas 
in  se  liabet,  non  possum  dubitare,  quin  magno 
iructo  ea  uti  possumus,  multis  in  morbis,  quibus 
inducta  exasperatio  prodest.  Accipe  formulam 
Doctoris  Nieman,  “ R Emplastri  Resinas  Pini 
unciam  unam  ; Resinae  Pini  unciam  dimidiam  ; 
Terebinthinae  Venetae  drachmas  tres.  Liquatis,  ad- 
misce Tartri  Antimonii  unciam  unam  dimidiam.” 
Ab  hoc,  necnon  ab  unguento,  oritur  aliquando  ex- 
asperatio gravissima,  ad  quam  leniendam  cata- 
plasma emolliens  communis,  et  postea  unguentum 
ex  cerati  simplicis  uncia,  et  liquoris  plumbi  sub- 
acetatis  drachma  confectum,  multum  valet. 

IV.  DE  NONNULLIS  MORBIS,  IN  QUIBUS,  VIRES  ET  UTI- 
LITAS TARTRATIS  ANTIMONII  EXTRINSECUS  ADMOTI, 
MIHI  USU  COMPERTAE  SUNT. 

Sherwin,  qui  primus  Tartratem  Antimonii 
contra  morbos  internos  cuti  adhibuit,  hoc  consilio 
adductus  est,  scilicet,  ut  eos  effectus  induceret, 
quos  in  ventriculo  sumptus,  Tartras  edit.  Sed  ex 
Gaitskell  experimentis,  liquido  constat,  nos 
non  posse  Tartrati  Antimonii  ad  tales  effectus 

proclivandos  admoto,  confidere.  In  variis  morbis, 
medici  Tartarum  Emeticum  corporis  superficiei 
admoverunt.  A JBradley  multum  laudatur 
in  rheumatismo  chronico,  et  in  hoc  morbo,  (etiam 
paralysi,  in  uno  exemplo,  comitante),  eum  ad  erup- 
tionem producendam,  ipse  quoque  saepe  feliciter 
admovi.  Contra  Cynanchen  Tonsillarem,  solutione 
Tartratis  Antimonii,  secundum  formulam  supra 
praescriptam,  optimo  successu  usus  sum,  ut  per- 
raro, hoc  morbo  accidente,  eum  admovi,  quin 
brevi  malum  sustulerit.  Porro,  in  omnibus  mor- 
bi temporibus  multum  auxilii  praebet.  Multum 
in  hoc  morbo  juvat,  primo  unguentum  et  deinde 
solutionem,  ut  supra  praescriptum  est,  admovere ; 
nam  solutione  tantum  admota,  raro,  sed  aliquan- 
do tamen,  morbum  ab  ea  curtatum  revenire  obser- 
vavi ; quippe  quia  exasperatio  citius  evanescit. 
Autenreith  Tartrate  Antimonii  in  Pertusse 
feliciter  usus  est.  Robertson  quoque,  in  libro 
The  Isondon  Medical  Repository  vocato,  de 
pertusse  scribens,  idem  remedium  prae  aliis  lau- 
dat. Duobus  infantibus  hoc  morbo  laborantibus 
solutionem  Tartratis  Antimonii  collo  et  parti  su- 
periori thoracis  admovi,  quo  tussis  et  laryngis 
inflammatio,  quam  dolor  gravis  et  difficultas  spi- 

randi  indicabant,  lenitae  sunt.  Pater  meus  solu- 
tionem in  nonnullis  exemplis  Cynanehis  Malignae 
admovit,  et  multum  auxilii  et  magna  commoda 
accepit.  Vesicatoria  ex  cantharidibus  confecta, 
in  quibusdam  hujus  morbi  exemplis,  gangraenam 
induxerunt,  itaque  periculo  non  carent.  Sed  Tar- 
tratis  Antimonii  solutio,  cum,  non  modo  cito  et 
valide,  sed  etiam  tute  vesicat,  cantharidibus  longe 
praeponenda  est.  Vidi  etiam  ulcera  in  tonsillis 
et  in  faucibus  postremis  a lue  venerea  provenien- 
tia, multum  auxilii  accipere  ex  eruptione,  unguen- 
to et  solutione,  jugulo  admotis  excitata.  Jex- 
Neu,  in  supra  dicta  epistola,  exempla  protulit  in 
quibus  affectus  hypochondriacos,  et  insaniam, 
unguento  ex  Tartrate  Antimonii  commodissime 
curavit. 

In  omnibus  illis  exemplis,  magna  fuit  ventri- 
culi et  intestinorum  perturbatio,  et  gravissima 
cruditas  ursit.  Licet  nunquam  mihi  occasio  ob- 
lata sit,  insaniam  vel  affectus  hypochondriacos 
curandi,  tamen  in  alio  morbo  in  quo  signa  simi- 
lia, quoad  statum  ventriculi,  adsunt,  in  Dyspepsia 
nimirum,  Tartratem  Antimonii  magno  fructu 
extrinsecus  admovi.  Multi  medici  dyspepsiam  ex 
ventriculi  imbecillitate  pendere  existimant ; ast 

mihi  videtur  a natura  signorum  quae  hoc  affectu 
exhibiuntur,  causam  ejus  constare  ex  inflamma- 
tione longa  ventriculi  aut  intestinorum,  severita- 
te variante,  a gastro-interitide  gravissima  Doc- 
toris  Broussais,  ad  cruditatem  levissimam.  Do- 
lor, enim,  pressione  auctus,  calor  in  ventriculo 
sentitus,  linguae  apicis  et  orae  itemque  faucium 
postremarum  rubor,  et  alia  signa  illorum  organo- 
rum exasperationis,  et  laesae  functiones,  ad  hanc 
opinionem  confirmandam  concurrunt.  Hac  causa 
potius  quam  imbecillitate  ventriculi  admissa,  non 
modo  cruditatis  signa,  sed  etiam  agendi  rationem 
remediorum  quae  cutem  exasperando  dyspepsiam 
levant,  et  remissionem  quae  ex  spontanea  super 
cutem  eruptione  aliquando  provenit,  multo  me- 
lius explicare  possumus ; sic  nonnulli  nunquam 
cruditate  expertes  sunt,  nisi  fonticulis  in  lateri 
sinistro,  vel  emplastro  excitante,  lateri  super-im- 
posito  utuntur.  Ab  ictu  ventri  illato,  signa  gra- 
vissima dyspepsiae  interdum  oriuntur.  Inflam- 
mationis notae  in  membrana  interna  ventriculi 
saepe  reperiuntur,  in  iis  qui  dyspepsia  laborave- 
rant; etiam  postremo,  eruptiones  sese  ostende- 
runt in  ventriculis  eorum,  qui  laborantes  dyspep- 
siae signis,  mortui  sunt,  ut  Lieutaud  distincte 

narrat.  Postquam  perlegissem  Doctoris  Fkr- 
uiau  de  mutata  morborum  sede  observationes, 
quas  in  libro  suo,  qui  “ Medical  Histories  and 
Reflections”  appellatur,  evulgavit ; in  quibusdam 
gravissimis  dyspepsiae  exemplis,  utilitatem  erup- 
tionis Tartrate  Antimonii  sinistrum  in  latus  et 
hypochondrium  evocatae,  experiri  inductus  fui. 
Unum  ex  tribus  exemplis,  in  quibus  solutionem 
Tartratis  Antimonii  ita  exhibui,  hic  proferre  li- 
eebit. 

Laidlaw,  vir  34  annos  natus,  consilium  a me 
petivit : laborabat  sequentibus  signis,  quibus  nulla 
remedia,  nec  emetica  nec  tonica,  neque  purgantia, 
ullum  auxilium  tulerant.  Fastidium  cibi,  ali- 
quando vomitum  post  cibum  praecipue  urgentem, 
dolorem  ventriculo  relatum,  et  pressura  auctum, 
ardorem  in  epigastrio  sentitum,  conqueribatur. 
Alvus  sine  purgantibus  medicamentis  nihil  red- 
debat ; lingua  sordida  erat,  illius  tamen  ora  erat 
ruberrima,  sitis  aliquando  urgebat.  Vomitum 
excitavi,  dein  pulverem  rhei  et  submuriatem 
hydrargyri  cum  pulvere  Amomi  zingiberis,  et 
postea  infusi  amari  potiones  praescripsi.  Forte 
eo  tempore  legebam  librum  supra  memoratum 
Doctoris  Ferriar;  in  quo  verba  sequentia 

animadverti,  “ Tedious  dyspeptie  cases  are  often 
converted  to  cutaneous  eruptions,  in  distinet 
pimples,  of  a fiery  red  colour  ; such  eruptions  ex- 
tinguisli  the  complaint  in  tlie  stomach.”  Ex  quo 
mihi  in  mentem  venit,  fore  ut  naturam  imitando, 
eruptionem  scilicet  educendo,  Laidlaw  auxili- 
ari possem.  Hoc  consilio  supra  dictam  tartratis 
antimonii  solutionem,  epigastrio,  e regione  ven- 
triculi admovi ; ex  qua  sequente  die,  plurimae  pa- 
pulae jam  maturatae  sunt,  et  eodem  tempore  ardor 
et  dolor  epigastrii  valde  leniti  sunt : hoc  successu 
adductus,  brevi,  solutionem  rursus  admovi,  even- 
tu haud  minus  fausto  ; perrexi,  igitur ; et  ubi  qua- 
ter remedio  usus  fuissem,  Laidlaw  recuperata 
sanitate  fruebatur,  ad  quem  bonum  eventum  diae- 
ta tenuis  et  demulcens  et  enemata  emollientia 
nonnihil  contulerant.  Jenneii  nobis  quatuor 
exempla  tradidit,  morbo  thoracis  laborantium, 
quibus  hoc  remedium  solatium  praebuit.  Ipsa 
etiam  natura,  ut  ex  auctorum  fide  dignorum  tes- 
timonio manifestum  est,  morbum  aliquando  par- 
tibus internis  ad  cutem  defert.  Signa  etiam 
phthisis,  nimirum,  spirandi  difficultas,  tussis  et 
lateris  dolor,  hoc  remedio  iterum  atque  iterum 
admoto,  nonnunquam  fugata  vidi ; sed  ut  hoc  ef- 

fectum  assequamur,  necesse  est,  ut  remedii  usum 
per  longum  tempus  continuemus.  In  quibusdam 
phthisicis  qui,  cum  meum  consilium  peterent,  mor- 
bo jamdiu  laboraverant,  ita  ut  jamjam  ad  ulti- 
mum gradum  pervenirent,  multum  commodum 
ex  usu  tartratis  obtinui,  dolorem  scilicet  levando, 
quo  miseri  aliquando  multum  vexabantur.  In 
hujusmodi  exemplis  usus  externus  tartratis  anti- 
monii  multum  praestat  vesicatoriis  communibus, 
quorum  magna  molestia,  ut  me  vidisse  persua- 
deor, exitum  fatalem  nonnunquam  praefestinat. 
In  doloribus  quae  in  musculosis  partibus  thoracis 
sedem  habent,  solutionem  ex  tartaro  emetico  lo- 
cis admotam  citissime  auxilium  ferre  novi ; hi  do- 
lores qui  rheumatici  sunt,  aliquando  per  longum 
tempus  consistunt,  et  propter  similitudinem  cum 
doloribus  a phthisi  orientibus  aegros  nonnunquam 
perterrent.  In  inflammatione  pulmonum,  et  in 
pleuritide,  solutionem  admovi,  et  usu  compertum 
est  mihi,  eam  post  sanguinis  missiouem  quam 
maxime  valere  ; ad  haec,  in  quibusdam  exemplis 
jccinoris  inflammationis  inter  infantes  et  impu- 
beres, hoc  cum  aliis  remediis  simili  fructu  usus 
sum.  Non  tamen  dissimulandum  est,  morbum 
in  uno  ex  istis  exemplis,  ncc  solutione,  nec  hi- 

rudinibus  lenitum  fuisse,  licet,  vesicatorio  admoto 
fugatus  sit.  In  uno  exemplo  Choreae  sancti  viti, 
in  quo  tartras  antimonii  in  valetudinariis  clini- 
cis Nosocomii  Regii  Edinensis,  admotus  est,  ni- 
hil commodi  acceptum  est.  Pater  meus  in  ex- 
emplo hydrocephali  interni,  solutione  usus  est,  et 
quanquam  caput,  morbo  multum  augeretur,  quo 
mali  natura  liquido  manifesta  est,  morbi  ta- 
men signa,  nunquam  revertenda,  sublata  sunt. 
Brodie  unguentum  in  morbis  genu  admovit; 
ego  autem  in  illis  affectionibus  multum  commodi 
ex  solutione  adeptus  sum.  In  morbo  carpi  os- 
sium quo  puella  affecta  est,  tartrate  usus  sum ; 
dolor  et  tumor  levati  sunt ; nec  in  hoc  exemplo 
istae  cicatrices,  quae  post  ulceribus  arte  factis  par- 
tem deformare  solent,  relictae  sunt.  Memorat 
Goodwin,  in  libro  cui  titulus  “ London  Medi- 
cal  and  Physical  Journal,”  duo  exempla  anginae 
pectoris,  quibus  hoc  medicamentum  auxilium 
praebuit.  Lotionem  admovi  in  exemplis  duobus 
cordis  palpitationis  ; in  uno,  saepe  iterato  usu,  mor- 
bum omnino  fugavit ; in  altero  eruptione  erum- 
pente, abnorma  cordis  actio  scmpcr  decrescit,  sed 
ea  evanescente  palpitatio  rediit.  Nieman,  in 
multorum  morborum  curatione,  veluti  rheumatis 

mi,  lippitudinis,  liydrocephali  interni,  et  sane, 
omnium  quibus,  exulcerantia  remedia  prosunt, 
tartras  antimonii  pro  epispastico  laudat.  Bliz- 
zard  solutione  usus  est,  qua  carnes  nimis  cres- 
centes ulcerum  roderet.  Nonnulli  eam  pro  col- 
lyrio et  styptico  usurpaverunt.  Alii  eam  in  al- 
vum ex  inferiore  parte,  vel  in  venis  injecerunt, 
ut  vomitum  cierent,  ubi  a gula  aut  impedita  aut 
paralyse  affecta,  devorare  aegri  non  poterant. 
Tales  sunt  morbi  praecipui,  in  quibus  tartratis 
antimonii  extrinsecus  admoti,  vires  auxiliares 
mihi,  aut  propria  experientia  aut  ex  aliorum 
scriptis  compertae  sunt. — Quid  igitur  mihi  jam 
denique  restat,  quin  a Lectoribus  humanitatem 
implorans  incepto  finem  imponam. 


FINIS. 


